Rikunarita-ORG/Wikinium huggingface dataset:
# Fuzuilh Tchang Kai-chek

| Fuzuilh Tchang Kai-chek *Stumm 24* *Stumm Zhongzheng* |
| --- |
|  Ur fuzuilh **Stumm 24** |
| Kinnig |
| Bro |  Gouarnamant broadelour Sina |
| Doare | Fuzuilh |
| Mont en-dro | Tennata dre zorn, dre vorailh |
| Munisionoù | 7,92 × 57 mm Mauser |
| Produerien | Arsanailhoù Gongxian, Hangyang, Jinling ha Guangzhou |
| Mare produiñ | 1935-1949 |
| Niver produet | War-dro 600.000 |
| Brezelioù | Brezel etre Sina ha Japan, Eil Brezel-bed, Brezel diabarzh Sina, Brezel Korea, Brezel Viêt-Nam |
| Perzhioù teknikel Stumm 1869 |
| Mas | 4,08 kg |
| Hirder | 1.110 mm |
| Hirder ar c'hanol | 600 mm |
|

---

 |
| Hed-tenn efedus | 500 m |
| Tizh mont e-maez ar boledoù | 810 m/s |
| Endalc'h | Karger diabarzh 5 kartouchenn pourveziet gant ur c'hlip |
| Lezenn |
| Rummad e Bro-C'hall | C |

Ar **Fuzuilh Tchang Kai-chek** (中正式), anvet ivez **fuzuilh Zhongzheng** (diwar eil anv Tchang Kai-chek), **fuzuilh Jeneral Meur**, pe **Type 24** (二四式), zo ur gopienn doare sinaat eus ar fuzuilh-vorailh alaman Mauser Standard-Modell, emdroadur stumm karabinenn ar Gewehr 98 alaman ha diaraoger ar Karabiner 98k, ha kambret e 7,92 × 57 mm. Kroget e oa arnodiñ ar fuzuilh Tchang Kai-chek e 1935 (24vet bloavezh an deiziataer republikan sinaat, setu perak an anv *doare 24*), pa felle d'ar gouarnamant broadelour unvaniñ an armoù implijet gant e arme. Anvet e voe *Type 79* gant komunourien Sina war lerc'h.

Ur soudard eus an Arme Vroadel Dispac'hel oc'h evezhiañ un nijerez P40 stadunanat (1942).
Ar fuzuilh a oa bet produet a-vras adalek 1935, en 11vet arsanailh (Gongxian) da gentañ, hag e reoù Hanyang, Guanzhou ha Jinling war-lerc'h. Implijet e voe er brezel etre Sina ha Japan hag er brezel diabarzh war-lerc'h. Servijout a reas e brezelioù Korea ha Viêt Nam ivez.

En desped da se, ret e voe gortoz an Eil brezel etre Sina ha Japan evit ma vije standardizet ar produerezh da vat. 600 000 fuzuilh Jeneral Meur a oa bet produet en holl (e-keñver 1 milion evit an Hanyang 88, bet implijet gant meur a strollad armet er vro ivez) .

## Daveennoù

  **Stag eo ar bajenn-mañ ouzh Porched an Armoù-tan**
# Tirlu Roueel Italia

tirlu Roueel Italia

Lu, nerzhioù lu| Deiziad krouiñ | 4 Mae 1861  |
| Brezel | Eil Brezel-bed, Brezel-bed kentañ  |
| Stad | Rouantelezh Italia  |
| Bet erlec'hiet gant | tirlu Italia  |
| Deiziad divodañ | 1946  |

  Eus Wikidata
**Tirlu Roueel Italia** (italianeg: Regio Esercito, berraet en **RE**) e oa tirlu Rouantelezh Italia ; savet e oa bet goude embannadur Rouantelezh Italia. E-kerzh an XIXvet kantved, e oa kroget unvanidigezh Italia, hag e 1861 Manfredo Fanti en doa sinet un dekred da grouiñ Tirlu Div Sikilia. An tirlu nevez-savet a oa karget da zifenn ar gounidoù tiriadel a-enep ar reizhwiriegourien eus su Italia, hag a oa chomet leal da Francesco II an Div Sikilia. Arme an Div Sikilia a oa o stourm ivez er pezh a vez gwelet hiziv-an-deiz, gant an istorourien, evel ur brezel diabarzh a-enep guerrilla torfedourien ha Bourbonisted, evel Michelina Di Cesare, hag a-enep al luioù Stad e-kerzh kendalc'hidigezh brezel an unvanidigezh. Goude kouezhadenn ar vonarkiezh e 1946, an tirlu a oa bet kemmet e anv evit dont da vezañ tirlu Italia (Esercito Italiano) a-vremañ.

## Pennadoù kar

* Tirlu Italia
* *Corpo Aeronautico Militare*
* Listenn dafar tirlu Italia e-kerzh an Eil brezel-bed
* *Regia Marina*
* *Regia Aeronautica*
* Milizia Volontaria per la Sicurezza Nazionale
* Esercito Nazionale Repubblicano
# Mauser M1871

| Mauser Modell 1871 |
| --- |
|  Ur fuzuilh **Mauser Modell 1871** kinniget e mirdi an arme e Stockholm (Sveden)
  |
| Kinnig |
| Bro |  Impalaeriezh alaman |
| Doare | Fuzuilh un-tenn (stumm 1871) |
| Mont en-dro | Tennata dre zorn, dre vorailh (adalek ar stumm 1871/84) |
| Munision | 11 × 60 mm Mauser 11 × 37 mm R 10,15 × 63 mm R (Serbia) 7 × 57 mm Mauser (Serbia) 6,5 × 53 mm SR (Uruguay) |
| Produerien | Mauser Steyr |
| Mare produiñ | 1871-1890 |
| Perzhioù teknikel |
| Mas | 4,5 kg |
| Hirder | 1.350 mm |
| Hirder ar c'hanol | 855 mm |
|

---

 |
| Tizh mont e-maez ar boledoù | 440 m/s (11 mm Mauser) |
| Endalc'h | Un-tenn M1871/84 : karger korzennek 8 kartouchenn |
| Lezenn |
| Rummad e Bro-C'hall | D |

Ar **Mauser Modell 1871** eo ar fuzuilh-vorailh gentañ produet gant an embregerezh alaman Mauser. Implijet e voe gant an Deutsches Heer, arme-zouar an Impalaeriezh alaman, adalek 1871, e plas ar fuzuilh Dreyse, dindan an anv **Gewehr 71** pe **Infanterie-Gewehr 71**. Kambret e oa evit kartouchennoù metalek 11 × 60 mm R. Karget e veze dre he c'hulasenn. Un-tenn e oa da gentañ, met e 1884 e voe ouzhpennet ur sistem pourveziañ dre ur c'harger korzennek 8 tenn dezhi (stumm 1871/84). Adstummoù berroc'h evit ar marc'hegerezh hag ar *Jäger* a voe anezhe ivez ; en holl e voe produet war-dro 1,9 milion a skouerennoù eus an M1871 hag eus he adstummoù. Implijet e voe an arm en un nebeud broioù all, Serbia hag Uruguay en o zouez, gant kalibroù disheñvel.

Diamzeriet e teuas ar Modell 1871 da vezañ e-kreiz ar bloavezhioù 1880 gant donedigezh ar poultr divoged hag armoù evel al Lebel gall. Ar Gewehr 88 a gemeras he flas en arme impalaerel alaman adalek 1888, met implijet e voe gant unvezioù alaman zo betek ar Brezel-bed Kentañ.

## Levrlennadur

* (en) WEBSTER COLIN, *Argentine Mauser Rifles: 1871-1959*, Schiffer Publishing, 2003, 215 p., ISBN 978-0764318689
* (en) GUILLOU Luc, *Mauser Rifles Vol. 1: 1870-1918*, Schiffer Publishing, 2020, 80 p., ISBN 978-0764360626

## Daveennoù

  **Stag eo ar bajenn-mañ ouzh Porched an Armoù-tan**
# Mousked

**Mouskedoù** war bourzh ar fourgadenn saoz *Grand Turk* (1996, diwar *HMS Blandford*, 1741)
Mousked Enfield 1853 implijet da vare
Brezel diabarzh SUA Mamenn : film *Gods and Generals* (2003)
Ur **mousked** a zo un arm-tan hiniennel, hir ha flour e ganol, karget dre e veg, implijet war an tachennoù-emgann en Europa adalek deroù ar XVIIvet kantved. Gouest e oa da doullañ un hobregon. E kreiz an XIXvet e voe rizennet kanolioù ar mouskedoù evit implijout ar boledoù Minié nevez-savet. Karget e vezent dre o beg c'hoazh. Armoù a seurt-se a raer **fuzuilhoù-mousked** anezhe. En eil hanterenn ar c'hantved e voe ijinet ar c'hartouchennoù dezhe douilhezoù paper ha prestik goude metal, karget dre o c'hulasenn : adalek ar mare-se e voe dilezet an anv mousked hag implijet "fuzuilh" evit disheñvelaat an daou seurt armoù.

## Gerdarzh

Ur brezhonekadur eus ar ger gallek heñvelster *mousquet* eo "mousked". Gwezhall e veze anvet alies an armoù diouzh anvioù loened. Daou orin a roer d'an anv gallek *mousquet* :

* ar galleg *mousquette*, a oa anv kozh ar sparfell c'hlas ;
* an italianeg *moscetto*, a oa anv ibilien ar groazwareg, diwar *mosca*, "kelienenn".

  **Stag eo ar bajenn-mañ ouzh Porched an Armoù-tan**
# Kordit

Un obuz saoz doare shrapnel implijet da vare ar Brezel-bed Kentañ. Bizhier kordit a weler a-zehou, e douilhez ar munision.
Ar **c'hordit** zo un danvez-tarzh diazez-doubl bet ijinet e Bro-Saoz e 1889, gant ur bodad anvet *Explosives Committee* hag a oa renet gant Sir Frederick Abel. Pal ar bodad e oa krouiñ ur c'hargad-poulzañ divoged evel ar poultr ijinet gant ar Gall Paul Vieille e 1886. Savet e oa, a-fed mas, gant 58% nitroglikerin, 37% nitrokelluloz ha 5% vazelin. Implijet e voe da gentañ e munisionoù bihan o c'halibr, evel an .303 British, ar gartouchenn implijetañ en armoù hiniennel saoz e hanterenn gentañ an XXvet kantved, hag er .455 Webley, munision arm-dorn standart ar British Army e-pad un hanter-c'hantved bennak. Ar c'hordit a voe implijet evel propergol solut e fuzeeennoù, hag er vombezenn atomek stadunanat Little Boy bannet war Hiroshima d'ar 6 a viz Eost 1945.

Danvez-tarzh diazez ar British Army e chomas betek ar bloavezhioù 1950, met ne voe ket implijet ken er bed milourel goude-se, ha paouez a reas da vezañ produet e dibenn an XXvet kantved. Stumm bizhier orañjez a zo d'ar c'hordit er munisionoù.

## Daveennoù

  **Stag eo ar bajenn-mañ ouzh Porched an Armoù-tan**
# Boled Minié

Stummoù disheñvel eus ar boledoù Minié
Ar **boled Minié** zo ur vannadell evit an armoù-tan rizennet o c'hanol savet er bloavezhioù 1840 gant an ofiser hag ijinour gall Claude Étienne Minié evit ar fuzuilh Minié. Dre e stumm hag e berzhioù e tegasas kalz cheñchamantoù war tachennoù-emgann kreiz an XIXvet kantved.

## Deskrivadur

Betek ar bloavezhioù 1840 e veze implijet boledoù ront, karget dre veg ar fuzuilhoù flour o c'hanol, hag a ranke bezañ bontet e foñs ar c'hanol gant ur vazh. Ar boled Minié a zegasas kalz nevezinti : ur vannadell stumm ur granenn (e tu he strad) hag ur gernenn (e tu he beg) e oa, savet e plom gwak. Rizennoù lardet a oa e traoñ ar boled.

Un tamm bihanoc'h e oa e dreuzkiz evit hini ar c'hanol. Ne oa ket ezhomm neuze da vontañ anezhañ pa veze karget an arm. Kaset e veze er-maez eus ar fuzuilh gant tarzhadenn ur gargad poultr du. Ur wech tennet e tistumme ar boled en ur chom tost ouzh diabarzh ar c'hanol. Dre se e tape un tizh uheloc'h evit ar boledoù ront mod-kozh. En ur dremen dre ar c'hanol e skarzhe ivez ar restachoù poultr du chomet ennañ, ha nebeutoc'h a amzer a veze kollet war an dachenn-emgann o naetaat an arm. Abalamour d'e stumm ha d'ar fed e troe warnañ e-unan e oa uhel hed-tenn ar boled Minié evit ar mare. Resis e oa betek 400 metr, pa oa a-boan 100 metr evit ur fuzuilh flour he c'hanol evel ar Brown Bess saoz.

## Implij

Askorn morzhed un den treuzet gant ur boled Minié kalibr .58 tennet eus ur fuzuilh Springfield Model 1861
Implijet e voe ar boled Minié e brezel Krimea adalek 1853. Dibabet e voe e 1855 gant arme ar Stadoù-Unanet. Lakaet e veze er fuzuilh Springfield Model 1861 pourvezet da soudarded an Unaniezh da vare brezel diabarzh Stadoù-Unanet Amerika. Ennañ e rejont reuz en ur zegas gloazadennoù spontusoc'h c'hoazh evit ar re anduret betek-neuze gant ar soudarded abalamour d'an armoù-tan mod-kozh. Marvusoc'h e teuas an armoù-tan da vezañ c'hoazh. Da vare brezelioù Napoleon e deroù ar c'hantved e c'halle ul linennad soudarded tostaat betek ur c'hant metr bennak ouzh o enebourien hep kaout riskloù bras da vezañ tizhet, met resisted ar boledoù Minié a cheñchas ar jeu en ur lakaat un argadenn war ur maezioù da vezañ kalz diaesoc'h ha dañjerusoc'h. Daoust da se e kendalc'has kalz jeneraled stadunanat da implijout taktikoù emgann enlinenn betek fin ar brezel diabarzh.

## Daveennoù

  **Stag eo ar bajenn-mañ ouzh Porched an Armoù-tan**
# Goustilh

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

Ur **goustilh** zo un arm gwenn daoudroc'h, berroc'h evit ur vadalenn. Anavezet eo e implij abaoe an Neolitik.

* Ur goustilh kelt
* Ur goustilh suis eus deroù ar XVIvet kantved
* Goustilh saoz Winchester Riot gant ur gouhin
# Aberhonddu

Kember ar stêrioù Honddu ha Wysg ha kastell kozh Aberhonddu.
Iliz-veur Aberhonddu.
**Aberhonddu** (*Brecon* e saozneg, gwechall *Brecknock*) zo ur gêr eus Kembre, e kreisteiz Powys, e kember ar stêrioù Honddu ha Wysg. Ar stêr Tarrell ivez zo adstêr d'ar Wysg nepell.
Gwechall e oa pennlec'h Sir Frycheiniog‎.

## Monumantoù

* Iliz-veur Aberhonddu, en anv Sant Yann Vadezour, a voe savet e dibenn an XIvet kantved.
* Castell Madog en hanternoz.

## Istor

* En XIvet kantved e voe savet ur c'hastell gant ar baron norman Bernard de Neufmarche.
* E 1188 e tremenas Gerallt Gymro dre Aberhonddu e-kerzh e veaj dre Gembre.

## Gevelliñ

* Gouenoù (Breizh)
* Saline (Stadoù Unanet)
* Blaubeuren (Alamagn)
* Ponsrys (Kernev-Veur)

## Liammoù diavaez

* Lec’hienn kuzul-kêr Aberhonddu

Kêrioù ha kêriadennoù Powys
Abaty Cwm-hir • Abercraf • Aberedw • Aberhafesb • Aberhonddu • Aberhosan • Aberllynfi • Aber-miwl • Aberriw • Abertridwr (Powys)•Abertridwr • Aberysgir • Betws Cedewain • Bronllys • Bugeildy • Caersŵs • Capel Isaf • Capel Uchaf • Capel-y-ffin • Carno • Castell Caereinion • Castell Madog • Castell-paen • Cegidfa • Cemais (Powys)•Cemais • Ceri • Cilmeri • Y Clas-ar-Wy • [Cleirwy]] • Cnwclas • Commins Coch • Crai • Craig-y-nos • Crucywel • Cwm-twrch • Defynnog • Dolanog • Y Drenewydd • Erwd • Felin-fach (Powys)•Felin-fach • Y Gelli Gandryll • Glantwymyn • Glascwm • Y Groes (Powys)•Y Groes • Libanus • Llan (Powys)•Llan • Llanafan Fawr • Llanandras • Llanarmon Mynydd Mawr • Llanbadarn Fynydd • Llanbadarn-y-garreg • Llanbister • Llanbryn-mair • Llandinam • Llandrindod • Llandrinio • Llandysilio (Powys)•Llandysilio • Llan-ddew • Llanddewi yn Hwytyn • Llanddewi Ystradenni • Llanelwedd • Llanerfyl • Llanfair Caereinion • Llanfair Llythynwg • Llanfair-ym-Muallt • Llanfechain • Llanfihangel Nant Brân • Llanfihangel Nant Melan • Llanfihangel Rhydieithon • Llanfihangel-yng-Ngwynfa • Llanfrynach • Llanfyllin • Llangadfan • Llangadwaladr (Powys)•Llangadwaladr • Llangamarch • Llangatwg • Llangedwyn • Llangors • Llangurig • Llangynidr • Llangynllo (Powys)•Llangynllo • Llangynog (Powys)•Llangynog • Llangynyw • Llanidloes • Llanigon • Llanllugan • Llanllŷr-yn-Rhos • Llanrhaeadr-ym-Mochnant • Llansantffraed-yn-Elfael • Llansanffraid-ym-Mechain • Llansilin • Llanwddyn • Llanwrin • Llanwrthwl • Llanwrtyd • Llanwyddelan • Llanymynech • Llys-wen • Llywel • Llwydiarth • Machynlleth • Manafon • Meifod • Merthyr Cynog • Mochdre (Powys)•Mochdre • Nant Glas • Nantmel • Penegoes • Penisarcwm • Pennant Melangell • Pentref Dolau Honddu • Penybont (Powys)•Penybont • Pen-y-bont-fawr • Pilalau • Pipton • Pont-faen • Pont Llogel • Pontrobert • Pontsenni • Pwllgloyw • Rhaeadr Gwy • Sant Harmon • Sycharth • Talgarth • Tal-y-bont ar Wysg • Tirabad • Y Trallwng • Trecastell • Trefaldwyn • Trefeglwys • Trefyclawdd • Tregynon • Tre-wern • Walton (Powys)•Walton • Yr Ystog • Ystradgynlais
# Kontell Bowie

Kontell Bowie

rummad implij un arm| Iskevrennad eus | kontell stourm  |
| Deiziad krouiñ | 1830  |
| Anvet diwar | James Bowie  |
| Bro orin | Stadoù-Unanet  |
| Saver | James Black  |
| Lec'h produiñ | Arkansas  |
| Treset gant | James Bowie  |

  Eus Wikidata
Ur **gontell Bowie** (saozneg : *Bowie knife*) a vez graet eus ur gontell simpl savet evit ar stourm ha krouet gant Rezin Bowie e penn-kentañ an XIXvet kantved evit e vreur James Bowie, a oa deuet da vezañ brudet goude bezañ implijet ur gontell hir e-kerzh un emgann daouad brudet dre an anv *Sandbar Fight*.

Ar gontell a zo bet brudet mat abaoe hag implijet alies, kement er vuhez pemdez hag evel arm (Reveulzi Texas, Brezel diabarzh Stadoù-Unanet Amerika).
# Kanived

Kanived boutin
Ur **ganived** zo ur gontell vihan pleg-dibleg he lavnenn d'he lakaat er c'hodell.
Kanivedoù 'zo o deus meur a lavnenn, lod all o deus binvioù ouzhpenn d'al lavnennoù : distouver, biñser, heskenn, betek 10 ha muioc'h.

* Kanived giz kêr Laguiole
* Kanived suis
* Kanived eus al lu suis, stumm 2008.
* Kanived liesimplij Gerber

## Daveennoù
# Vasiliy Degtyaryov

Vasiliy Degtyaryov e 1941.
**Vasiliy Alekseyevitch Degtyaryov** (e rusianeg Васи́лий Алексе́евич Дегтярёв), bet ganet d'an 2 a viz Genver 1880 e Toula (Impalaeriezh Rusia) ha marvet d'ar 16 a viz Genver 1949 e Moskov (URSS), a oa un armeurer rusian ha soviedel.

## Buhez

Ganet e voe Vasiliy Degtyaryov e 1880 en ur familh armeurerien e Toula, ur gêr enni unan eus an arsanailhoù koshañ e Impalaeriezh Rusia. Kregiñ a reas da labourat evel micherour da 11 vloaz eno. Adalek 1893 e teskas ar vicher enseller kalite ar pezhioù produet.

E miz Here 1901 e voe galvet Degtyaryov d'ober e servij. Kaset e voe da gorn-bro Sant-Petersbourg da labourat en ul lec'h-arnodiñ war an armoù nevez. E fin e goñje e 1905 e tibabas chom da labourat eno evel implijad sivil. Kejañ a reas gant Vladimir Fyodorov, un armeurer hag en doa ur post uhel e Renerezh ar C'hanolierezh, ar velestradurezh karget da ijinañ armoù nevez. Fyodorov a voe unan eus ar re gentañ er bed o labourat war armoù hiniennel aotomatek. E 1906 e voe anvet Degtyaryov da vestr-micherour e uzin armoù Sestroretsk. E deroù 1918, goude diskar an Impalaeriezh, Fyodorov a voe karget da sevel mindrailherezioù nevez e uzin Kovrov. Degtyaryov a yeas d'e heul, ha kregiñ a rejont da genlabourat.

Adalek ar bloavezhioù 1920 e voe fiziet e Degtyaryov sevel armoù nevez evit an Arme Ruz. Puilh e voe e labour. Ar vindrailherez DP (1927), soñjet evit an droadegiezh da gentañ, a voe deveret stummoù tank (DT) ha nijerez (DA, DA-2) anezhi. Ur bistolenn-vindrailher, ar PPD-34 kinniget e 1934, a chomas e servij en arme betek aloubadeg URSS e 1941. Er bloavezh-se, e miz Gouere, e voe karget gant Stalin da ijinañ ur fuzuilh eneptank nevez en ur miz hepken. Dont a reas Degtyaryov a-benn en ur ginnig ar PTRD dezhañ. E dibenn an Eil Brezel-bed e ijinas ivez ar vindrailherez skañv RPD, a voe implijet da vat gant an arme soviedel adalek 1953, pevar bloaz goude marv Degtyaryov e 1949.

## Enorioù

Degtyaryov a dapas peder gwech Priz Stad Stalin etre 1941 ha 1949, hag anvet e voe Haroz al Labour Sokialour e 1940, e-touez enorioù all.

## Daveennoù

  **Stag eo ar bajenn-mañ ouzh Porched an Armoù-tan**
# FN P90

| FN P90 |
| --- |
|  Ur bistolenn-vindrailher **FN P90** hag he c'harger
  |
| Kinnig |
| Bro |  Belgia |
| Doare | Pistolenn-vindrailher damaotomatek/aotomatek |
| Mont en-dro | Tennata dre argil |
| Munision | 5,7 × 28 mm FN |
| Produer | FN Herstal |
| Bloavezh krouidigezh | 1990 |
| Perzhioù teknikel |
| Mas (hep kartouchenn) | 2,6 kg |
| Hirder | 505 mm |
| Hirder ar c'hanol | 264 mm |
|

---

 |
| Hed-tenn pleustrek | 200 m |
| Tizh mont e-maez ar boledoù | 715 m/s |
| Lusk-tennañ | 850-1.100 tenn/mn |
| Endalc'h | Karger fiñv 50 kartouchenn |
| Lezenn |
| Rummad e Bro-C'hall | A |

An **FN P90**, pe **FN Project 1990**, a zo ur bistolenn-vindrailher doare arm difenn personel (saozneg : *PDW, Personal Defense Weapon*) ijinet ha savet gant FN Herstal e Belgia.

Soudardezed an Ejército del Perú o tibunañ gante FN P90
## Istor ha deskrivadur

Savet e oa bet evel diskoulm d'ur goulenn a-berzh AFNA evit kemer plas an armoù 9 × 19 mm Parabellum. Ar P90 a oa bet savet evel un arm berr-tre (505 mm) met gant ur galloud-tennañ kreñv (karger-fiñv 50 kartouchenn, modoù tennañ damaotomatek pe aotomatek) evit bourzhidi karbedoù, soudarded an dafariñ, nerzhioù ispisial hag an unvezioù enep-sponterezh. Ur bizer optek a zo savet war an holl P90.

Savet e oa bet asambles ar pistolennoù FN Five-seveN hag an FN P90 kement hag ar c'harger FN 5,7 × 28 mm. Ar P90 a oa bet kinniget e 1990, hag ar Five-seven e 1998 evel ur bistolenn dezhi ar memes kartouchennoù 5,7 × 28 mm, uheloc'h o galloud-toullañ evit hini an 9 mm Parabellum, er jiletennoù enep-boledoù da skouer. Ar c'halibr-mañ zo bremañ implijet en ur mod ofisiel gant an AFNA.

## Daveennoù

  **Stag eo ar bajenn-mañ ouzh Porched an Armoù-tan**
# M3 (pistolenn-vindrailher)

| M3 Submachine Gun "Grease Gun" |
| --- |
|  Ur bistolenn-vindrailher **M3** savet e miz Genver 1944, ganti he c'harger, he c'hartouchennoù .45 ACP, he mod-implij hag ur senklenn.
  |
| Kinnig |
| Bro |  Stadoù-Unanet Amerika |
| Doare | Pistolenn-vindrailher (aotomatek hepken) |
| Mont en-dro | Tennata dre argil |
| Munisionoù | **Stummoù orin** .45 ACP 9 × 19 mm Parabellum **Stumm all** .30 Carbine |
| Produerien | General Motors ha reoù all |
| Mare produiñ | 1943 - 1945 |
| Niver produet | War-dro 646.000 |
| Perzhioù teknikel |
| Mas | 3,7 kg |
| Hirder (lamm dibleget) | 740 mm |
| Hirder ar c'hanol | 203 mm |
|

---

 |
| Hed-tenn pleustrek | Kouch reoliet evit 100 m |
| Lusk-tennañ teorikel | 450 tenn/mn |
| Tizh mont e-maez ar boledoù | 274 m/s |
| Endalc'h | Kargerioù fiñv 30 pe 32 gartouchenn |
| Lezenn |
| Rummad e Bro-C'hall | A |

Ar **bistolenn-vindrailherM3**, lesanvet gant ar soudarded Grease gun pe Greaser abalamour dezhi bezañ heñvel he stumm ouzh hini ul larderez, zo bet implijet gant arme ar Stadoù-Unanet adalek 1943.

## Istor

Remerket e oa bet gant Stadunaniz efedusted ar pistolennoù-mindrailher MP40 ha STEN implijet gant an Trede Reich hag ar Rouantelezh-Unanet e bloavezhioù kentañ an Eil Brezel-bed. Pa 'z eas o bro tre er brezel e miz Kerzu 1941 e c'houlennas an arme e vije savet armoù nevez, en o zouez ur bistolenn-vindrailher marc'hadmatoc'h hag aesoc'h da broduiñ evit an Thompson M1.

Savet e voe gant George Hyde ha Frederick Sampson, daou ijinour eus General Motors, a ginnigas e miz Here 1942 ur stumm kentañ kambret e .45 ACP hag e 9 mm Parabellum. Savet e oa gant metal koaget hepken (war-bouez he c'hanol hag elfennoù he c'hulasenn). Skañvoc'h hag aesoc'h da gempenn e oa evit an Thompson. Ul lamm plegus he doa. Goude amprouennoù e voe asantet gant an arme adalek 1943 dindan an anv **Submachinegun Caliber .45 M3**.

Aes e oa cheñch kalibr an M3 en ur zivontañ he c'hanol hag he c'hulasenn hepken. Ar stumm kambret e .45 ACP a voe pourveziet d'an arme evit an ekipajoù tankoù da skouer. Ar stumm kambret e 9 mm a voe roet d'an SAS breizhveurat pe harzlammet d'an emsavoù rezistañs en Europa, abalamour e oa ur munision aesoc'h da gavout pa oa implijet e armoù alaman evel an MP40 pe ar bistolenn Walther P38.

Gwelladennoù a voe degaset d'an arm, hag ur stumm nevez anvet **M3A1** a voe produet adalek miz Kerzu 1944. Daoust da se e chomas kudennoù abalamour da garger an arm, ha ne voe ket gwellaet. War-dro 646.000 eus an daou stumm M3 hag M3A1 a voe produet betek fin ar brezel. Ur stumm dezhañ ur reduer-son enbarzhet er c'hanol a voe savet ivez.

Implijet e voe an arm e brezelioù Korea pe Viêt Nam gant ar Stadunaniz. Skouerennoù 'zo a servijas da stourmerien an IRA. Pourveziet e voent d'ar strollad iwerzhonat asambles gant karabinennoù M1 er bloavezhioù 1950, a-drugarez d'ar rouedad kuzh aozet er Stadoù Unanet gant George Harrison.

## Liammoù diavaez

* **(en)** Mod-implij an M3 hag M3A1, embannet gant arme ar Stadoù-Unanet e 1974
* (en) Esae an arm war chadenn ar gelaouenn stadunanat *Guns & Ammo*

## Daveennoù

  **Stag eo ar bajenn-mañ ouzh Porched an Armoù-tan**
# Karbed stourm troadegiezh

karbed stourm troadegiezh

rummad implij un arm| Iskevrennad eus | karbed stourm hobregonet  |
| Oberataer | Afghan National Army  |

  Eus Wikidata
**Karbed stourm troadegiezh** (**KST**) a vez graet eus un doare karbedoù stourm hobregonet ha karbedoù dezougen soudarded hobregonet implijet evit dezougen troadeien betek an dachenn emgann hag a c'hell degas un harp-tan. E 1990 e v oe embannet en Emglev war nerzhioù armet en Europa e oa ar c'harbed stourm troadegiezh ur "c'harbed stourm hobregonet dizagnet ha dafaret da gentañ holl evit dezougen bagadoù soudarded troadeien, hag armet gant ur c'hanol hollek pe bihanoc'h, 20 milimetr e galibr da nebeutañ, hag a-wechoù gant bannerezed misiloù eneptankoù". Ar c'harbedoù stourm troadegiezh a vez alies un arm fiñv kement hag an doare dezougen implijetañ gant an unvezioù troadegiezh mekanikaet.

## Notennoù ha daveennoù